Ana bukti kang nyethakaké yèn Barabudhur mono diyasa ing abad ping 9, banjur dilirwakaké sabubrahé karajan-karajan Indhu ing Jawa nalika abad ping 14 lan sasaliné agamané wong-wong Jawa dadi Islam. Wong-wong sajagat padha weruh anané Barabudhur amarga pawartané Sir Thomas Stamford Raffles ing taun 1814 kang kala samana minangka panguwasa Britis ing Jawa, kang dituduhi wong enggonan kono bab pernahé candhi iki. Kawit iku, Barabudhur dirumat ambal-ambalan lumantar sawenèh tumindak pamulihan. Tumindak pamulihan gedhé dhéwé diayahi antarané taun 1975 lan 1982 déning pamaréntah Indonésia lan UNESCO, sawisé yasan candhiné dikepyakaké minangka Situs Warisan Donya UNESCO.